സ്വകാര്യ ആശുപത്രികള്ക്ക് വാക്സീന് വാങ്ങി നല്കാന് സംസ്ഥാന സര്ക്കാര് 126 കോടി രൂപ അനുവദിച്ചതായി റിപ്പോര്ട്ടുകള് തിരുവനന്തപുരം: സ്വകാര്യ ആശുപത്രികള്ക്ക് കോവിഡ് വാക്സീന് വാങ്ങി നല്കാന് സംസ്ഥാന സര്ക്കാര് പണം അനുവദിച്ചു. 126 കോടി രൂപയാണ് അനുവദിച്ചിരിക്കുന്നത്. മുഖ്യമന്ത്രിയുടെ ദുരിതാശ്വാസ നിധിയില് നിന്നാണ് ഈ പണം നല്കുക. മെഡിക്കല് സര്വീസസ് കോര്പറേഷന് ആണ് വാക്സീന് വാങ്ങി നല്കേണ്ട ജോലി. ഈ മാസം ഏതാണ്ട് 18.18 ലക്ഷം വാക്സീന് വേണമെന്നാണ് സ്വകാര്യ ആശുപത്രികള് സ്റ്റേറ്റ് ഹെല്ത് ഏജന്സിയെ അറിയിച്ചത്. ഇതനുസരിച്ച് 20 ലക്ഷം ഡോസ് കൊവിഷീല്ഡ് വാക്സീന് വാങ്ങി നല്കാനാണ് മെഡിക്കല് സര്വീസസ് കോര്പറേഷന് അനുവദിച്ചത്. സെറം ഇന്സ്റ്റിറ്റ്യൂട്ട് ഓഫ് ഇന്ത്യയില് നിന്നാണ് മെഡിക്കല് സര്വീസസ് കോര്പറേഷന് വാക്സീന് വാങ്ങുക. രണ്ട് തവണകളായി പത്ത് ലക്ഷം വീതം വച്ചാണ് വാക്സീന് വാങ്ങുക എന്നും റിപ്പോര്ട്ടുകള് ഉണ്ട്.The post സ്വകാര്യ ആശുപത്രികള്ക്ക് വാക്സീന് വാങ്ങി നല്കാന് സംസ്ഥാന സര്ക്കാര് 126 കോടി രൂപ അനുവദിച്ചതായി റിപ്പോര്ട്ടുകള് first appeared on MalayalamExpressOnline.